L'Ajuntament de Sagunt contracta una persona dins del programa ETRAME
07 de gener 2025

La persona contractada mitjançant el programa ETRAME, cofinançat pel Servei Valencià d'Ocupació i Formació LABORA, ha començat a treballar durant este mes de gener de 2025 i durant els pròxims mesos desenvoluparà la seua activitat professional en diferents departaments de l'Ajuntament de Sagunt.

El programa ETRAME 2024, destinat a la contractació de persones desocupades amb trastorn mental greu o problemes de salut mental greu per entitats locals, té una duració de 9 mesos i compta amb una subvenció de LABORA. La finalitat de la subvenció és incrementar l'ocupabilitat d’estes persones mitjançant l'adquisició d'experiència laboral. Per a l'exercici 2024-2025 l'Ajuntament de Sagunt ha rebut 20.000 € de subvenció per a cobrir els costos salarials i la cotització a la Seguretat Social de la persona seleccionada. En esta edició, el perfil triat ha sigut el de conserge d'edificis municipals, sobretot de centres educatius.

El regidor de Promoció Econòmica, Raúl Palmero, destaca “la importància que té este tipus de programa per al foment de l'ocupació. D'una banda, suposa un reforç humà a àrees concretes de l'ajuntament i ajuden amb l'energia i il·lusió pròpies de qui inicia un nou projecte laboral. D'altra banda, atorga a les persones beneficiàries una oportunitat per a adquirir i ampliar el seu bagatge professional facilitant posteriorment la seua inserció en el mercat de treball, peça clau i necessària per a la inserció social d'este col·lectiu”.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-contracta-una-persona-dins-del-programa-etrame/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-contracta-una-persona-dins-del-programa-etrame/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-contracta-una-persona-dins-del-programa-etrame/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-contracta-una-persona-dins-del-programa-etrame/)